PROMJENE U ORGANIZACIJI PROCESA ODGOJA I OBRAZOVANJA UZROKOVANE COVID-19 PANDEMIJOM: UČINCI NA OBRAZOVNA ISKUSTVA, DOBROBIT I ASPIRACIJE UČENIKA U REPUBLICI HRVATSKOJ – 2021./2022.

* Učenici naše škole u šk. god. 21./22. u najvećoj mjeri iskazuju da je pandemija imala ‘ni negativan ni pozitivan’ utjecaj na njihove živote. Odgovori učenika 5. razreda naše škole govore o negativnijem utjecaju pandemije u odnosu na podatke dobivene na nacionalnoj razini. Za razliku od toga, odgovori učenika 7. razreda naše škole nešto su pozitivniji od rezultata cjelokupnog uzorka. U obje dobne skupine, rezultati o utjecaju pandemije na život dobiveni u šk. god. 21./22. povoljniji su u odnosu na rezultate iz šk. god. 20./21.
* Procjene utjecaja pandemije na pojedine aspekte života učenika 5. razreda naše škole podjednake su na svim tvrdnjama procjenama dobivenim na cjelokupnom uzorku. Malo se ističu pozitivne procjene na tvrdnjama „odnosi s bliskim prijateljima” te „zdravlje”. Dobivene procjene pozitivnije su u šk. god. 21./22. nego u prethodnoj šk. god. za većinu tvrdnji (za zdravlje su nešto niže).
* Učenici 7. razreda Naše škole daju pozitivnije procjene za sve aspekte od nacionalnog prosjeka. Vaši učenici daju pozitivnije procjene u ovoj školskoj godini, u odnosu na prethodnu.
* Učenici 7. razreda naše škole ističu negativan utjecaj promjena u nastavi i organizaciji škole zbog pandemije na volju za učenje (38,0 %). Pozitivno je procijenjen utjecaj na razvijenost vještina rada s računalom/tabletom (76,2 %), kao i na ocjene (47,6 %) te odnose s nastavnicima (42,8 %). Procjene učenika naše škole pozitivnije su od rezultata dobivenih na cjelokupnom uzorku.
* Usporedba procjena naših učenika u dvije školske godine ukazuje na nešto negativnije procjene u šk. god. 21./22. Ipak, učenici daju u ovoj šk. god. nešto pozitivnije procjene utjecaja promjena u nastavi i organizaciji škole zbog pandemije na sposobnost praćenja nastave te vještine rada s računalom/tabletom.
* Naši učenici 7. razreda izražavaju da u šk. god. 21./22. ponekad imaju poteškoća u samoregulaciji vlastitog učenja. Glavne poteškoće odnose se na pokretanje samog/same sebe za početak rada (42,8 % odgovora često i gotovo uvijek ima ovu poteškoću), održavanje pažnje tijekom rada na školskim obvezama (40,6 %), pronalaženje nečega zanimljivog u onome što se radi (28,6 %) te ustrajanje u radu u trenutku kad bi naišao/la na neki problem (33,3 %)
* Teškoće pri ispunjavanju školskih obveza naših učenika na podjednakoj su razini kao u cjelokupnom uzorku učenika 7. razreda.
* Učenici 5. razreda naše škole iskazuju u najvećem postotku da su tijekom ove školske godine u usporedbi s razdobljem prije pandemije COVID-19 provodili podjednako vremena pred ekranima (59,1 %). Više ili znatno više pred ekranima je bilo 27,2 % učenika naše škole. U usporedbi s rezultatima dobivenima na cjelokupnom uzorku, učenici Naše škole iskazuju manju promjenu korištenja mobitela, računala ili televizora.
* Za razliku od učenika 5. razreda, dominantan odgovor učenika 7. razreda naše škole govori o tome da su učenici u šk. god. 21./22. proveli više ili znatno više vremena pred ekranima nego u razdoblju prije pandemije (42,9 %). 23,8 % učenika izjavljuje da su proveli manje vremena pred ekranima. U odnosu na cjelokupni uzorak učenika svih uključenih škola, ovi rezultati govore o doživljaju podjednake promjene korištenja mobitela, računala ili televizora.
* Učenici 5. razreda naše škole procjenjuju da korištenje digitalnih tehnologija pozitivno utječe na njihovu kvalitetu prijateljskih odnosa (47,6 % učenika odabire odgovor „izrazito pozitivno” ili „pozitivno”), kvalitetu odnosa s članovima obitelji (47,6 %) i informiranost o trenutnim zbivanjima (38,1 %). S druge strane, ističe se procjena negativnog utjecaja korištenja digitalnih tehnologija na njihovo zdravlje – čak 52,3 % učenika odabire odgovor „izrazito negativno” ili „negativno”.
* U odnosu na nacionalni prosjek, stavovi učenika 5. razreda naše škole o utjecaju digitalnih tehnologija na život učenika pomaknuti su prema negativnijim vrijednostima, posebno kod čestice „tvoje zdravlje” te „kvaliteta provođenja slobodnog vremena”.
* Učenici 7. razreda naše škole također procjenjuju pozitivnim utjecaj korištenja digitalnih tehnologija na njihovu informiranost o trenutnim zbivanjima i kvalitetu prijateljskih odnosa. Znatan dio učenika 7. razreda procjenjuje da je utjecaj korištenja digitalnih tehnologija pozitivan kad se radi o njihovom učenju (42,9 %) i o zdravlju (42,9 %).
* Stavovi učenika 7. razreda naše škole nešto su pozitivniji od stavova cjelokupnog uzorka učenika.